বিজেপিৰ কাৰ্য্যালয়ৰ পৰা সাংবাদিক পৰিচয়েৰে যোগাযোগ সম্পৰ্কত ববিতা শৰ্মা আৰু দুলু আহমেদৰ সংবাদমেল।
নিজকে ৰাষ্ট্ৰীয় সংবাদ মাধ্যমৰ সাংবাদিক বুলি পৰিচয় দি সমষ্টিৰ বিভিন্ন তথ্য বিচাৰি কৰা ফ'ন কলক লৈ তৎপৰ হৈছে কংগ্ৰেছৰ ববিতা শৰ্মা আৰু দুলু আহমেদ। এই কাৰ্য বিজেপিয়ে কৰা বুলি অভিযোগ উত্থাপন কৰি বিষয়টো আৰক্ষীক অৱগত কৰা বুলি তেওঁলোকে জানিবলৈ দিয়ে।
উল্লেখ্য যে যোৱা ২১ ছেপ্তেম্বৰত কংগ্ৰেছ নেত্ৰী ববিতা শৰ্মালৈ কোনো লোকে নিজকে এন ডি টি ভি নামৰ ৰাষ্ট্ৰীয় সংবাদ প্ৰতিষ্ঠানৰ সাংবাদিক বুলি পৰিচয় দি ফোন কৰিছিল। লোকজনে ববিতা শৰ্মাৰ পৰা তেওঁ প্ৰতিদ্বন্দ্বিতা কৰা পূব গুৱাহাটী সমষ্টিৰ কিছুমান তথ্য 'এগজিট পল'ৰ সমীক্ষাৰ বাবে বিচাৰিছিল।
একেদৰেই সাংবাদিকৰ পৰিচয় দিয়া ব্যক্তিয়ে সামান্য অগাপিছাকৈ বিৰোধী দলপতি দেবব্ৰত শইকীয়া, দুলু আহমেদ, জয়নাথ শৰ্মাকে ধৰি কেইবাজনো কংগ্ৰেছ নেতালৈ ফোন কৰিছিল।
কিন্তু পৰৱৰ্তী সময়ত কল কৰা নম্বৰসমূহ পৰীক্ষা কৰাত সেয়া বিজেপিৰ নতুন দিল্লীৰ ১১ আশোকা ৰ'ডত থকা বিজেপিৰ কাৰ্যালয়ৰ বুলি কংগ্ৰেছ নেতাকেইগৰাকীয়ে জানিব পাৰিছিল।
ইপিনে, এই ঘটনা সন্দৰ্ভত বিজেপিৰ ৰাজ্যিক মুখপাত্ৰ ৰূপম গোস্বামীয়ে সাংবাদিকৰ আগত প্ৰকাশ কৰা কথাষাৰ ববিতা শৰ্মাই হাস্যকৰ বুলি মন্তব্য কৰে।
উল্লেখযোগ্য যে সোমবোৰে ববিতা শৰ্মা আৰু দুলু আহমেদে এখন পত্ৰযোগে এই ঘটনাটো আৰক্ষী সঞ্চালক প্ৰধান কুলধৰ শইকীয়াক অৱগত কৰে। পৰবৰ্তী সময়ত দলৰ মজিয়াত বিষয়টো আলোচনা কৰি গোচৰ ৰুজু কৰাৰো সিদ্ধান্ত গ্ৰহণ কৰিব পাৰে বুলিও ববিতা শৰ্মাই জানিবলৈ দিয়ে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
